	  Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas) 95 straipsnio 1 dalies 2 punkto nuostatomis, vykdo Įstatymo ir su jo įgyvendinimu susijusių teisės aktų pažeidimų prevenciją.
Vadovaujantis Tarnybai Įstatyme nustatyta pažeidimų prevencijos funkcija, šiuo metu atliekama Gynybos resursų agentūros prie Krašto apsaugos ministerijos vykdomo pirkimo Nr. 9928901 „Virtuvės įrenginiai, namų apyvokos ir pagaminto valgio tiekimo reikmenys“ (toliau – Pirkimas) dokumentų atitikties Įstatymui ir jį įgyvendinantiems teisės aktams peržiūra.
Tarnyba, prevencine tvarka peržiūrėjusi Pirkimo dokumentus bei atsižvelgdama į galiojantį teisinį reglamentavimą, teikia pastabas ir rekomendacijas (toliau – Rekomendacija) dėl Pirkimo dokumentų nuostatų.

1. Dėl Skelbime apie pirkimą pateiktos informacijos
1.1. Skelbime apie pirkimą (toliau – Skelbimas) nurodyta bendra pirkimui skirta lėšų suma 250 808,12 Eur be PVM, tačiau Pirkimo sąlygų 2.7. papunktyje nurodyta Pirkimo dalims nustatyta maksimali lėšų suma lygi 207 279,43 Eur be PVM.  
Skelbime konkrečiai Pirkimo daliai 5.1.5 papunkčiuose „Vertė“ nurodyta kiekvienai konkrečiai Pirkimo daliai skirta lėšų suma 250 808,12 Eur be PVM, kuri neatitinka konkrečios Pirkimo dalies nustatytos maksimalios lėšų sumos Eur be PVM, nurodytos Pirkimo sąlygų 2.7. papunktyje: 
	Pirkimo dalis
	Pirkimui nustatyta maksimali lėšų suma Eur be PVM

	1 pirkimo dalis
	29 099,17

	2 pirkimo dalis
	66 996,98

	3 pirkimo dalis
	17 305,90

	4 pirkimo dalis
	4 343,64

	5 pirkimo dalis
	20 199,86

	6 pirkimo dalis
	24 864,36

	7 pirkimo dalis
	4 886,00

	8 pirkimo dalis
	24 734,00

	9 pirkimo dalis
	1 347,52

	10 pirkimo dalis
	13 502,00



Atsakyme į Tarnybos paklausimą dėl Pirkimo vertės Perkančioji organizacija nurodė Pirkimo vertę – 207 279,44 Eur be PVM, o tai neatitinka nei  Pirkimo sąlygų 2.7. papunktyje nurodytos Pirkimo dalims nustatytos maksimalios lėšų sumos (207 279,43 Eur be PVM), nei  Skelbime nurodytos bendros pirkimui skirtos lėšų sumos (250 808,08 Eur su PVM).
1.2. Skelbimo konkrečių Pirkimo dalių 5.1.3 papunkčiuose „Numatomas galiojimas“ nurodytas 36 mėnesių Sutarties galiojimo terminas. Tačiau Pirkimo sąlygų 12 priede „Prekių pirkimo-pardavimo sutarties projektas“ (toliau – Sutarties projektas)  (7-10 Pirkimo dalims) nurodytas 4 mėnesių sutarties galiojimo terminas. 
Vadovaujantis Įstatymo 35 straipsnio 3 dalimi „Pirkimo dokumentų sudedamoji dalis yra <...> skelbimas apie pirkimą. <...> Tuo atveju, kai skelbime apie pirkimą <...> pateikta informacija neatitinka informacijos, pateiktos kituose pirkimo dokumentuose, teisinga laikoma informacija, nurodyta skelbime apie pirkimą <...>“. Tarnyba rekomenduoja perskaičiuoti konkrečių Pirkimo dalių vertes be PVM ir su PVM bei patikslinti informaciją Skelbime nurodant Pirkimo bei atskirų Pirkimo dalių vertes be PVM ir Skelbimo 7-10 Pirkimo dalių Sutarties galiojimo terminus. 

2. Dėl viešojo pirkimo-pardavimo sutarties projekto sąlygų
2.1. Sutarčių projektų visoms Pirkimo dalims specialiųjų sąlygų 9.10 papunktyje nustatyta: „Sutartį nutraukus Specialiųjų sąlygų 12.2.9, 12.2.10, 12.2.13 punktuose nurodytais atvejais Šalių iš anksto sutartų minimalių nuostolių dydis yra 15 (penkiolika) % nuo Pradinės Sutarties vertės be PVM, nurodytos Specialiųjų sąlygų 5.2 punkte“, tačiau Sutarčių projektų Specialiosiose sąlygose 12.2.9, 12.2.10, 12.2.13 punktų nėra. Atsižvelgdama į tai, kas išdėstyta, vadovaudamasi Įstatymo 35 straipsnio 4 dalimi, „Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o perkančioji organizacija – nupirkti tai, ko reikia“, Tarnyba rekomenduoja patikslinti Sutarčių projektų minėtus papunkčius.
2.2.  Sutarties projektai parengti taikant Viešųjų pirkimų tarnybos direktoriaus 2024 m. vasario 8 d. įsakymu Nr. 1S-19 patvirtintas Prekių viešojo pirkimo–pardavimo sutarties tipines sąlygas (toliau – Tipinės Sutarties sąlygos). Sutarčių projektų visoms Pirkimo dalims specialiųjų sąlygų 10.1 papunktyje nurodytos esminės Sutarties sąlygos, tačiau panaikintas Tipinių sutarties sąlygų skyrius „Dideli arba nuolatiniai esminės Sutarties sąlygos vykdymo trūkumai". Taip pat Sutarčių projektų visoms Pirkimo dalims bendrųjų sąlygų nuostatose ištrinta sąvoka „Užsakymas“ ir jos išaiškinimas. Atkreiptinas dėmesys, kad, jei būtina, perkančioji organizacija gali koreguoti Tipinių sutarties sąlygų specialiąją dalį, tačiau negali keisti Tipinių sutarties sąlygų specialiosios dalies struktūros, taip pat negali keisti Tipinių sutarties sąlygų bendrosios dalies nuostatų. Plačiau apie tai DUK. 
Pažymėtina, jog pagrindinė esminės sutarties sąlygos vykdymo su dideliais ar nuolatiniais trūkumais atskirtis nuo esminio sutarties pažeidimo yra ta, jog esminės sutarties sąlygos vykdymo trūkumas, nors ir sukelia pirkimo vykdytojui neigiamų padarinių, bet nėra toks reikšmingas, kad savaime sudarytų pagrindą vienašališkai nutraukti sutartį (priešingai negu esminio sutarties pažeidimo atveju), todėl rekomenduojama į tai atsižvelgti nustatant atvejus, kuriuos Perkančioji organizacija laikys esminės sutarties sąlygos vykdymu su dideliais arba nuolatiniais trūkumais ir kuriuos laikys esminiu sutarties pažeidimu. Daugiau informacijos šiuo klausimu pateikta Tarnybos parengtame informaciniame pranešime Prekių ir Paslaugų viešojo pirkimo-pardavimo sutarčių tipinių sąlygų korekcijos dėl esminių vykdymo trūkumų. Atsižvelgiant į tai, rekomenduojama patikslinti Sutarties projektus visoms Pirkimo dalims, nustatant reikalavimus dėl didelių arba nuolatinių esminės Sutarties sąlygos vykdymo trūkumų.

3. Kiti pastebėjimai
Pirkimo sąlygų 13 priedo „Pasiūlymo forma“ kainų lentelėse I-VI dalims prašoma nurodyti paslaugų įkainį, tačiau perkamos prekės. Tarnyba rekomenduoja patikslinti Pirkimo sąlygų 13 priedo „Pasiūlymo forma“ kainų lentelių nuostatas.


Atsižvelgdama į aukščiau nurodytą informaciją, Tarnyba rekomenduoja peržiūrėti ir patikslinti Pirkimo dokumentus pagal šioje Rekomendacijoje pateiktas pastabas. Primename, kad Perkančioji organizacija, patikslinusi Pirkimo dokumentus, turi visus pakeitimus paskelbti viešai Centrinėje viešųjų pirkimų informacinėje sistemoje (CVP IS) ir spręsti klausimą dėl pasiūlymų pateikimo termino pratęsimo protingam laikotarpiui, per kurį potencialūs tiekėjai galėtų susipažinti su patikslintais ir pakeistais Pirkimo dokumentais.
Visais atvejais sprendimą dėl tolimesnio Pirkimų procedūrų vykdymo ar nutraukimo priima pati Perkančioji organizacija, vadovaudamasi Įstatymo 29 straipsnio 3[footnoteRef:2] ir 4[footnoteRef:3] dalių nuostatomis.  [2:  „Perkančioji organizacija privalo nutraukti pradėtas pirkimo ar projekto konkurso procedūras, jeigu buvo pažeisti šio įstatymo 17 straipsnio 1 dalyje nustatyti principai ir atitinkamos padėties negalima ištaisyti“.]  [3:  „Perkančioji organizacija turi teisę savo iniciatyva nutraukti pradėtas pirkimo ar projekto konkurso procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas“.] 

